LIETUVOS RESPUBLIKOS SEIMO KANCELIARIJOS

TEISĖS DEPARTAMENTAS

IŠVADA

DĖL LIETUVOS RESPUBLIKOS MOKESČIŲ ADMINISTRAVIMO ĮSTATYMO 2, 7, 14, 16, 17, 18, 22, 27, 29, 32, 391, 54, 56, 57, 58 STRAIPSNIŲ PAKEITIMO IR PAPILDYMO BEI ĮSTATYMO PAPILDYMO 61 IR 571 STRAIPSNIAIS

ĮSTATYMO PROJEKTO

2002-11-27 Nr. IXP – 1961 (2)

Vilnius

Alternatyvių projektų Teisės departamente negauta.

Vertinant projektą juridinės technikos požiūriu ir pagal jo santykį su galiojančiais įstatymais, galima pateikti šias pastabas bei pasiūlymus:

Projekto 9 straipsnyje vietoje žodžių ,,tikrinamas atskiras mokesčių mokėtojo padalinys arba veiklos vykdymo vieta” rašytini žodžiai ,,tikrinamas mokesčių mokėtojo padalinys arba tikrinimas atliekamas veiklos vykdymo vietoje”.

Atsižvelgiant į Mokesčių administravimo įstatymo X skyriaus struktūrą manytume, jog būtų tiksliau straipsnį, reglamentuojantį mokestinio ginčo proceso atnaujinimą, dėstyti ne po 57, bet po 58 Mokesčių administravimo įstatymo straipsniu.

Projekto 16 straipsnyje dėstomame keičiamo įstatymo 571 straipsnyje vartojamas sąvokas derinant su galiojančiame Mokesčių administravimo įstatyme vartojamomis sąvokomis vietoje sąvokos ,,mokestinė byla” vartotina sąvoka ,,mokestinio ginčo byla”.

Be to, 571 straipsnio 8 dalį būtų galima pasiūlyti išbraukti kaip perteklinę, kadangi tai išplaukia iš 4 dalies nuostatų.

Taip pat 571 straipsnio 10 dalyje vietoje sąvokos ,,bylos nagrinėjimas” vartotina sąvoka ,,ginčo nagrinėjimas”.

Kartu atkreiptinas dėmesys į tai, kad siekiant išvengti galimų nesklandumų taikant šio projekto nuostatas praktikoje būtų pravartu papildyti dar kai kurias Mokesčių administravimo įstatymo nuostatas:

manytume, kad galiojančio Mokesčių administravimo įstatymo 56 straipsnio 1 dalyje, po žodžių ,,paduodamos per vietos mokesčių administratorių” reikėtų įrašyti žodžius ,,išskyrus šio įstatymo 571 straipsnyje nustatytus atvejus”;

taip pat Mokesčių administravimo įstatymo 56 straipsnio 1 dalyje reikėtų numatyti kaip centrinis mokesčio administratorius iš vietos mokesčio administratoriaus gaus ginčui nagrinėti reikalingą medžiagą, jei prašymas dėl proceso atnaujinimo pagal 571 straipsnio nuostatas bus paduodamas centriniam mokesčio administratoriui, kai galutinis sprendimas mokestinio ginčo byloje buvo priimtas vietos mokesčio administratoriaus.

561 straipsnio 2 dalyje po žodžių ,,skundas paduodamas per centrinį mokesčio administratorių” įrašytini žodžiai ,,išskyrus šio įstatymo 571 straipsnyje nustatytus atvejus”. Šiuo aspektu taip pat taisytina 561 straipsnio 4 dalis.

Teisės departamento vyriausioji konsultantė	Daina Petrauskaitė

Teisės departamento vyresnysis konsultantas	Egidijus Rumbutis

Sutinku:

Teisės departamento direktorius	Kęstutis Virketis